CELEX: 32006D0978
Language: sl
Date: 2006-12-19 00:00:00
Title: 2006/978/ES: Odločba Sveta z dne 19. decembra 2006 o dodelitvi posebnega spodbujevalnega režima za trajnostni razvoj in dobro upravljanje Republiki Salvador po 1. januarju 2007

21.12.2006   
            
            
               SL
            
            
               Uradni list Evropske unije
            
            
               L 365/86
            
         
      ODLOČBA SVETA
   
   z dne 19. decembra 2006
   o dodelitvi posebnega spodbujevalnega režima za trajnostni razvoj in dobro upravljanje Republiki Salvador po 1. januarju 2007
   (2006/978/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju Uredbe Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov (1) in zlasti člena 9(2) Uredbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Salvador je bil z Odločbo Komisije 2005/924/ES (2) z dne 21. decembra 2005 vključen na seznam držav v razvoju, upravičenih do ugodnosti posebnega spodbujevalnega režima za trajnostni razvoj in dobro upravljanje iz Uredbe (ES) št. 980/2005, za obdobje od 1. januarja 2006 do 31. decembra 2008.
            
         
               (2)
            
            
               Nadaljnja dodelitev posebnega spodbujevalnega režima po 1. januarju 2007 državam, ki so se sklicevale na posebne ustavne omejitve za ratifikacijo največ dveh od šestnajstih konvencij, ki so navedene v delu A Priloge III omenjene uredbe, je v skladu z isto uredbo predmet odločitve Sveta.
            
         
               (3)
            
            
               Komisija je v skladu z omenjeno uredbo Svetu 29. novembra 2006 predložila poročilo o izpolnjevanju obveznosti iz navedene uredbe s strani Salvadorja, in predlagala nadaljevanje posebnega spodbujevalnega režima po 1. januarju 2007 –
            
         SPREJEL NASLEDNJO ODLOČBO:
   Edini člen
   Republika Salvador je še naprej upravičena do ugodnosti posebnega spodbujevalnega režima za trajnostni razvoj in dobro upravljanje iz člena 1 Uredbe (ES) št. 980/2005, od 1. januarja 2007 do 31. decembra 2008.
   Ta odločba je naslovljena na države članice.
   
      V Bruslju, 19. decembra 2006
      
         
            Za Svet
         
         
            Predsednik
         
         J. KORKEAOJA
         
      
   
   
      (1)  UL L 169, 30.6.2005, str. 1.
   
      (2)  UL L 337, 22.12.2005, str. 50.